# موت

مختلف سیاق و سباق میں **موت** کے معانی مختلف ہوتے ہیں- خلیے کی موت اور کثیر خلوی جانوروں کی موت دو بالکل مختلف مظاہر ہیں- کثیر خلوی جانوروں میں ان جانوروں کی موت کی تعریف مختلف ہے جن میں سینٹرل نروس سسٹم نہیں ہے اور ان میں مختلف ہے جن میں سینٹرل نروس سسٹم موجود ہے- انسان کی موت اس وقت ہوتی ہے جب شعور کی موت ہوتی ہے- ایسا شخص جس کا شعور مر چکا ہو اس کے جسم کو ہم چاہیں تو بہت دیر تک زندہ رکھ سکتے ہیں- یعنی دماغ انسان کے بہت سے سب سسٹمز میں سے ایک سب سسٹم ہے جو باقی تمام سب سسٹمز کو کنٹرول کرتا ہے- لیکن بہت سے سب سسٹمز دماغ کے براہِ راست کنٹرول کی عدم موجودگی میں بھی مصنوعی طور پر زندہ رکھے جا سکتے ہیں- گویا انسان کی موت اور انسان کے سب سسٹمز کی موت کا پیمانہ الگ ہے- پھر ان میں سے ہر ایک سب سسٹم میں ہر وقت خلیے مر رہے ہوتے ہیں، نئے خلیے بن رہے ہوتے ہیں اور یہ سب ایک کنٹرولڈ میکانزم کے تحت ہوتا ہے- اگر یہ کنٹرول ختم ہو جائے اور خلیے دھڑادھڑ بننے لگیں تو اس عضو کا فنکشن ناممکن ہو جاتا ہے- اس حالت کو ہم کینسر کہتے ہیں- گویا خلیوں کے لیول پر زندگی اور موت کی ڈیفینیشن بالکل ہی الگ ہے- خلیے کی موت اس وقت ہوتی ہے جب اس میں ہومیوسٹیٹس ختم ہو جائے اور وہ خلیے کی اندرونی حالت کو بیرونی حالت سے الگ نہ رکھ پائے- ایسا عموماً اس وقت ہوتا ہے جب خلیے کی بیرونی دیوار ٹوٹ جائے اور خلیے کا میٹیریل خارج ہو جائے- کسی بھی سب سسٹم میں خلیوں کے ساتھ ایسا ہر وقت ہو رہا ہوتا ہے- سب سسٹم کی موت اس وقت ہوتی ہے جب اس میں اتنے خلیے ناکارہ ہو جائیں یا کم از کم اپنا designated کام چھوڑ دیں کہ وہ سب سسٹم اپنا فنکشن ادا نہ کر سکے- دل کے مسلز کا کچھ حصہ مر جائے تو بھی دل اپنا کام کرتا رہتا ہے- یہی وجہ ہے کہ دل کے دورے کے بعد بھی نہت سے لوگ زندہ رہ جاتے ہیں اور ایک partially functional دل کے ساتھ بھی کم و بیش نارمل زندگی گزار سکتے ہیں- لیکن دل کے اتنے خلیے مر جائیں کہ دل پریشر ہی پیدا نہ کر سکے تو اسے دل کی موت کہا جا سکتا ہے- اس صورت میں اگر دل کو سرجری سے تبدیل کر دیا جائے یا مصنوعی دل لگا دیا جائے تو انسان زندہ رہ سکتا ہے اگرچہ اس کا اوریجنل دل مر چکا ہوتا ہے۔

## ترقی یافتہ ممالک میں اسباب موت

مغربی آسٹریلیا میں انکومینٹیشن لاش، 1905.

| ترقی پزیر ممالک میں اسباب اموات | تعداد اموات | ترقی یافتہ ممالک میں اسباب اموات | تعداد اموات |
| --- | --- | --- | --- |
| ایچ آئی وی-ایڈز | 2,678,000 | مرض قلب اقفاری | 3,512,000 |
| زیریں تنفسی عدوی | 2,643,000 | سکتہ (فالج) | 3,346,000 |
| مرض قلب اقفاری | 2,484,000 | مسدود مزمن مرض ریوی | 1,829,000 |
| اسہال | 1,793,000 | زیریں تنفسی عدوی | 1,180,000 |
| دماغی شریانوں کا مرض | 1,381,000 | پھیپھڑوں کا سرطان | 938,000 |
| امراض اطفال | 1,217,000 | حادثات مرور | 669,000 |
| ملیریا | 1,103,000 | سرطان معدہ | 657,000 |
| سل (ٹی بی) | 1,021,000 | بلند فشار خون | 635,000 |
| مسدود مزمن مرض ریوی | 748,000 | سل (ٹی بی) | 571,000 |
| حصبہ (خسرہ) | 674,000 | خودکشی | 499,000 |

## اسلام اور ادیان

مومن کی موت کے تین نام ہیں، "وفات، وصال اور شہادت" اور اسی طرح کافر کی موت کے بھی تین نام ہیں، "تَدمِیر، ہلاکت اور اخذ"۔ نیز، مومن کی زندگیْ طیبہ ہے، کافر کی ضنکا۔ اس کی مزید تفصیل قرآن پاک اور احادیثِ مبارکہ میں مختلف جگہ پر موجود ہے۔ مثال کے طور پر تدمیر کا ذِکر اس آیتِ مبارکہ میں ہے: `وَ اِذَاۤ اَرَدْنَاۤ اَنْ نُّهْلِكَ قَرْیَةً اَمَرْنَا مُتْرَفِیْهَا فَفَسَقُوْا فِیْهَا فَحَقَّ عَلَیْهَا الْقَوْلُ فَدَمَّرْنٰهَا تَدْمِیْرًا` (قرآن 15:17:16 اور جب ہم کسی بستی کو ہلاک کرنا چاہتے ہیں اس کے خوش حالوں پر احکام بھیجتے ہیں، پھر وہ اس میں بے حُکمی کرتے ہیں، تو اس پر بات پوری ہو جاتی ہے، تو ہم اسے تباہ کر کے برباد کر دیتے ہیں)۔ ضَنکَا کا ذِکر اس آیتِ مبارکہ میں ہے: `وَ مَنْ اَعْرَضَ عَنْ ذِكْرِیْ فَاِنَّ لَهٗ مَعِیْشَةً ضَنْكًا وَّ نَحْشُرُهٗ یَوْمَ الْقِیٰمَةِ اَعْمٰى` (قرآن 16:20:124 اور جس نے میری یاد سے منہ پھیرا تو بے شک اس کے لیے تنگ زندگانی ہے اور ہم اسے قیامت کے دن اندھا اٹھائیں گے)۔

اصل میں، زندگی اور موت کے تصورات محض حیاتیاتی تبدیلیوں کا نام نہیں بلکہ یہ انسان کے ایمان، اعمال اور خالقِ حقیقی کے ساتھ اس کے تعلق کی عکاسی کرتے ہیں۔ اسی مناسبت سے مومن اور کافر کی موت و زندگی کو الگ الگ اور معنی خیز اصطلاحات سے نوازا گیا ہے۔ مومن کی موت دراصل ایک سفر کا اختتام اور ابدی انعامات کا آغاز ہے، جس کے لیے تین مخصوص نام استعمال کیے جاتے ہیں۔ پہلا نام **"وفات"** ہے، جس کا مادہ 'وفا' ہے اور اس کے لغوی معنی کسی چیز کو پورا پورا وصول کر لینے کے ہیں۔ جب مومن کی دنیاوی مدتِ امتحان مکمل ہوتی ہے، تو اللہ کے فرشتے اس کی روح کو نہایت اکرام اور حفاظت کے ساتھ "وصول" کرتے ہیں، گویا ایک قیمتی امانت اس کے اصل مالک کو لوٹا دی گئی۔ دوسرا نام **"وصال"** ہے، جو محبت اور روحانیت کی زبان میں 'ملاقات' یا 'محبوب سے جا ملنے' کو کہتے ہیں۔ ایک سچے مومن کے لیے موت دنیا کی قید سے رہائی اور اپنے رب سے ملاقات کا ایک پل ہے، جہاں جدائی کے پردے ہٹ جاتے ہیں۔ تیسرا بلند ترین مقام **"شہادت"** ہے؛ 'شہید' اس شخص کو کہتے ہیں جو اللہ کے دین کی گواہی اپنی جان دے کر دیتا ہے۔ یہ وہ موت ہے جس پر قرآن پاک نے اسے 'مردہ' کہنے سے بھی منع فرمایا ہے، کیونکہ شہید موت کے بعد بھی ابدی اور حقیقی زندگی پاتا ہے۔ اس کے برعکس، حق کا انکار کرنے والوں اور سرکشوں کے لیے موت ایک خوفناک انجام اور پکڑ کا نام ہے، جس کے لیے بھی تین اصطلاحات مستعمل ہیں۔ پہلی اصطلاح **"تدمیر"** ہے جس کے معنی 'جڑ سے مٹا دینے' یا 'تباہ و برباد کر دینے' کے ہیں۔ سورہ بنی اسرائیل (آیت 16) میں اللہ تبارک و تعالیٰ فرماتا ہے کہ جب کسی بستی کی بد اعمالیاں اور خوش حال طبقے کی سرکشی حد سے گذر جاتی ہے، تو اللہ کا عذاب اسے "تدمیر" یعنی مکمل طور پر نیست و نابود کر دیتا ہے۔ دوسری اصطلاح **"ہلاکت"** ہے، جو اس بات کی علامت ہے کہ انسان نے اپنی تمام تر صلاحیتیں اور ابدی زندگی کا سودا دنیا کی چند روزہ لذتوں کے بدلے کر دیا اور اب اس کے پاس سوائے حسرت اور بربادی کے کچھ باقی نہیں۔ تیسری اصطلاح **"اخذ"** ہے جس کا لغوی مطلب 'پکڑنا' یا 'دبوچنا' ہے۔ یہ اس ہولناک صورت حال کو بیان کرتا ہے جب اللہ کی گرفت کسی غافل انسان کو اچانک اپنی لپیٹ میں لے لیتی ہے اور اسے توبہ یا واپسی کی کوئی مہلت نہیں ملتی۔

قرآنِ پاک نے زندگی گزارنے کے معیار کو بھی دو مختلف کیفیتوں میں تقسیم کیا ہے، جو مال و دولت کی بجائے قلبی اطمینان پر مبنی ہیں۔ مومن کی زندگی **"حیاتِ طیبہ"** یعنی ایک پاکیزہ، خوشگوار اور ستھری زندگی ہے۔ یہ وہ زندگی ہے جہاں انسان کو تھوڑے رزق میں بھی وہ قناعت اور قلبی سکون میسر ہوتا ہے جو دنیا کے بڑے بڑے سلاطین کو نصیب نہیں ہوتا۔ دوسری جانب، اللہ کی یاد سے غافل انسان کی زندگی کو **"معیشتِ ضنکا"** یعنی 'تنگ زندگی' قرار دیا گیا ہے۔ سورہ طہٰ (آیت 124) کے مطابق، جو شخص اللہ کے ذکر سے اعراض کرتا ہے، اس کی زندگی بظاہر پرتعیش ہونے کے باوجود اندرونی طور پر بے چینی، خوف اور گھٹن کا شکار رہتی ہے۔ "ضنک" اس تنگی کو کہتے ہیں جس میں سانس لینا دشوار ہو جائے؛ یعنی ایسا شخص دنیاوی اسباب کے باوجود روحانی سکون سے محروم رہتا ہے اور انجامِ کار قیامت کے دن اسے اندھا اٹھایا جائے گا۔

موت کے متعلق تمام ادیان اور سائنس متفق تو ہے، وہ ہمیں موت کے بارے میں باتیں بتاتے ہیں لیکن ایک حد ایسی آتی ہے جہاں سے آگے سوائے اسلام کے کوئی مذہب یا سائنس جواب نہیں دے سکتا۔
کچھ مختصر مفہومات درجہ ذیل ہیں۔

### اسلام، یہودیت اور مسیحیت

ان تینوں مذہبوں میں دیگر کے نسبت موت پر زیادہ زور دیا گیا ہے۔ مگر اسلام نے موت کو سب سے تفصیلاً بیان کیا ہے اور اپنے پیروؤں کو ہمیشہ موت کے بعد کی زندگی کو حقیقی زندگی مان کر دنیا میں صالح کردار پیش کرنے کی نصیحت کی ہے۔

## جزء آخر

 تفصیلی مضمون کے لیے **موت** ملاحظہ کریں۔ جزء آخر (telomere)

جزء آخر جس کو انگریزی میں telomere کہا جاتا ہے دراصل لونی جسیمات یا کروموسومز کے سروں (اطراف) پر ڈی این اے کے جزء یا ٹکڑے ہوتے ہیں جو مختلف افعال انجام دینے کے ساتھ ساتھ ڈی این اے اور بالفاظ دیگر لونی جسیمات کی حفاظت کا کام بھی انجام دیتے ہیں۔ ہر بار جب خلیہ تقسیم ہوتا ہے تو ان کی طوالت کچھ کم ہوجاتی ہے اور سائنسی شواہد اس بات کی جانب اشارہ کرتے ہیں کہ ان کی طوالت کا گھٹتے چلے جانا، حیات کی طوالت یا یوں کہہ لیں کہ موت سے سروکار رکھتا ہے۔

## مزید دیکھیے

|  |  |
| --- | --- |
| * خلیاتی موت
* استِتباب
* استِتباب
* تَفکّـُک
* لُبی درجہ حرارت
* بُرُودۂ موت
* شحوب موت
 | * ازرق موت
* کمک حیات
* دماغی موت
* برقی دماغی تخطیط
* پس مردن
* بے ہوشی
* پرسہ
 |

## بیرونی روابط

* مندرجہ ذیل روابط انگریزی صفحات کی جانب لے جاتے ہیں۔ **اردو ویکیپیڈیا** بیرونی روابط پر موجود معلومات و نظریات کی ذمہ دار نہیں ہے۔
* ویگا سائنس کے وقوع پر اموات کے بارے میں ایک منظرہ (ویڈیو)
* موت کے بارے میں اسلامی نقطہ نظر
* کرائونکس انسٹی ٹیوٹ کی انجمادیات کے بارے میں تعارف اور معلوماتآرکائیو شدہ (غیرموجود تاریخ) بذریعہ cryonics.org (نقص:نامعلوم آرکائیو یو آر ایل)
* الکور آرگ کی انجمادیات کے بارے میں معلوماتآرکائیو شدہ (غیرموجود تاریخ) بذریعہ alcor.org (نقص:نامعلوم آرکائیو یو آر ایل)